
Imam na licu kožno oboljenje, sunčeve pjege. Studiram i tražila sam od majke da odgodim ovaj semestar dok se ne izliječim. Nos mi je bijel, desni obraz je crn, a lijevi obraz je malo svjetliji od desnog. Uzrok tome je psihičke prirode, samo Uzvišeni Allah zna o čemu se radi. Ali, majka je kategorično odbila, dok je stariji brat, koji je ujedno odgovoran za mene, nakon smrti oca također odbio da odgodim semestar. Neophodno je znati da sam pokušala nekoliko puta, zbog ove bolesti, izvršiti samoubistvo. Porodica zna samo za jedan pokušaj kad sam htjela prerezati vene pred majkom, ali ona je, uprkos tome, ustrajna da ne odgodim semestar, znajući da većinu vremena provodim plačući. Postala sam nervozna. Molim Uzvišenog Allaha da me što prije izliječi. Također, koleginice studentice i profesori mi ne pomažu mnogo. Njihovi pogledi i odnos prema meni upućuju na to da sam ružna, a pored toga upućuju i uvredljiv govor iza mojih leđa, a nekada i preda mnom. Nisam spremna podnijeti to, mnogo razmišljam o samoubistvu. Kad god se pokajem, pokleknem i ponovo pokušam samoubistvo, ali mi se, uprkos tome, ništa ne desi. Da li je razlog tome što me Allah voli, ili je ljut na mene, pa me želi kazniti? Ponekad imam vrlo negativne misli; mrzim Allaha, (molim Ga da mi oprosti), a nekada mislim  da me Allah ne voli, iako je moja namjera iskrena i volim sve ljude. Pomozite mi, jer ne znam šta da radim?


* 
* 
* 
* 
* 
* 
* 

 
Psihološki problemi zbog sunčanih pjega na licu

Hvala Allahu!


Mnogi ljudi na ovome svijetu imaju pogrešne prdodžbe o životu. Misle da se stanje zdravlja, bogatstva, blagostanja, sigurnosti i mira u kojem uživaju nikada neće promijeniti, a svakog dana posmatraju mnoge bolesti, patnje i strahote koje pogađaju ljude oko njih, ili pak zemlje u njihovom okruženju, ali smatraju da su sigurni kad je riječ o ovome, i da ih je Uzvišeni Allah sačuvao, za razliku od drugih!


Neki se i dalje nadaju, iluzorno živeći u obmani dok se iznenada ne pojavi nedaća na koju nisu računali, a tada već nemaju rješenje kako da se odbrane od brige i nedaće koja ih je zadesila.


Najbitnije svakome od nas jeste navići se na određeno stanje, kako bi bio sposoban prevladati ovozemaljske nedaće, tako da se neprestano preispituje takvo stanje i da se očekuje neka nedaća i poteškoća.


